58. ΝΟΜΟΣ υπ’ αριθ. 740 της 11/13 Οκτ. 1977 (ΦΕΚ Α΄ 308) Περί συνομολογήσεως ενίων συμβάσεων εν Ελλάδι εις ξένον νόμισμα ή συνάλλαγμα. Άρθρ.1.-1.Αι ακόλουθοι δικαιοπραξίαι συναπτόμεναι εν Ελλάδι εις ξένον νόμισμα ή συνάλλαγμα, είναι έγκυροι, αδιαφόρως του τόπου κατοικίας, διαμονής ή έδρας των συμβαλλομένων φυσικών ή νομικών προσώπων, ή του τόπου εκπληρώσεως των συμβατικών των υποχρεώσεων. Συμβάσεις ναυλώσεως πλοίων ή πλωτών ναυπηγημάτων, κατά ταξείδιον ή κατά χρόνον, μισθώσεως σκάφους γυμνού (BAREBOAT), μεταφοράς πραγμάτων δια θαλάσσης εκτός των Ελληνικών λιμένων, αγοραπωλησίας, ρυμουλκήσεως ή επιθαλασσίου αρωγής, ασφαλίσεως πλοίων ή πλωτών ναυπηγημάτων και των φορτίων αυτών, ναυπηγήσεως ή επισκευής, διακανονισμοί αβαριών, ναυτικαί υποθήκαι απλαί ή προτιμώμεναι, ως και πάσαι εν γένει αι συμβάσεις αι αναφερόμεναι οπωσδήποτε εις εκμετάλλευσιν πλοίων ή πλωτών ναυπηγημάτων και τα παρεπόμενα τοιούτων συμβάσεων ή δικαιοπραξιών σύμφωνα. 2.Επιτρέπεται η εις συνάλλαγμα, μη εκχωρητέον εις την Τράπεζαν της Ελλάδος, διεξαγωγή τραπεζικών εργασιών και η συνομολόγησις υποχρεώσεων υπό των εν Ελλάδι λειτουργουσών Τραπεζών ή των υφ’ οιανδήποτε μορφήν εγκατεστημένων πιστωτικών επιχειρήσεων. Δι’ αποφάσεων της Νομισματικής Επιτροπής, δημοσιευομένων εις την Εφημερίδα της Κυβερνήσεως, ορίζονται ειδικώτερον αι επιτρεπόμεναι εργασίαι και συναλλαγαί, ως και οι δικαιούμενοι εις ενέργειαν τούτων, και τίθενται οι όροι και αι προϋποθέσεις δια την έγκυρον διεξαγωγήν των ως άνω εργασιών ή την συνομολόγησιν υποχρεώσεων υπό των ανωτέρω πιστωτικών επιχειρήσεων. Άρθρ.2.-Η ισχύς του παρόντος άρχεται από της δημοσιεύσεως δια της Εφημερίδος της Κυβερνήσεως. 